Publication: Magyar Közlöny
Issue: MK-2008-90 (Year: 2008, Number: 90)
Era: 2004-2010
Section: 1.2. Az Ormányság Televízió tevékenységét a rádiózásról és a televíziózásról szóló 1996. évi I. törvény (a továbbiakban: Rttv. vagy törvény) a bejelentésben foglaltak és a jelen mûsorszolgáltatási szabályzat (a továbbiakban: szabályzat)
Paragraph Index: 782

5. §) alatt felsorolt maradéktalan teljesülésére. 2.3. Az Ormányság Televízió sugárzása során közszolgálati mûsorszámokat a fõ mûsoridõben legalább 60 percben szolgáltat. 2.4. A reklám tényállításaiért – a tudatos félrevezetés kivételével – az Ormányság Televízió felelõsséggel nem tartozik. Lelkiismereti, illetõleg világnézeti meggyõzõdést reklám útján az Ormányság Televízió nem terjeszt, nemzeti ünnepek eseményeirõl, vallási és egyházi szertartásokról készített mûsorszámok közlését közvetlenül megelõzõen és azt követõen reklámot nem közöl. Az Ormányság Televízió híreket közlõ és idõszerû politikai tájékoztató mûsorszámokban rendszeresen szereplõ belsõ és külsõ munkatársai sem képben, sem hangban nem jelenhetnek meg reklámban és politikai hirdetésben. Az Ormányság Televízió burkolt, illetve tudatosan nem észlelhetõ reklámot nem közöl. 2.5. Az Ormányság Televízió választási idõszakban az országgyûlési képviselõk, illetõleg a helyi, területi önkormányzati képviselõk és polgármesterek választásáról, továbbá a kisebbségi önkormányzatok választásáról és a társadalombiztosítási önkormányzatok választásáról szóló törvények szabályai szerint tesz közzé politikai hirdetést a mûsorszolgáltatásban. Választási idõszakon kívül politikai hirdetést kizárólag a már elrendelt népszavazással összefüggésben közöl. 2.6. A reklám, a közérdekû közlemény, a jótékonysági felhívás és politikai hirdetés közzétételének megrendelõje, továbbá az, akinek ezek közzétételéhez érdeke fûzõdik, az Ormányság Televízió felelõsségét vagy szabadságát érintõ módon nem befolyásolhatja a mûsor tartalmát vagy – az idõpont kivételével – a mûsorszám idõbeli elhelyezését. Az Ormányság Televízió a közérdekû közlemény, a jótékonysági felhívás és politikai hirdetés tartalmáért felelõsséggel nem tartozik. 2.7. Az Ormányság Televízió nem tesz közzé dohányárut, fegyvert, lõszert, robbanóanyagot, kizárólag orvosi rendelvényre igénybe vehetõ gyógyszert, továbbá gyógyászati eljárást és alkoholtartalmú italt népszerûsítõ, ismertetõ reklámot. Az Ormányság Televízió mûsorszámát nem támogathatja a fõ tevékenysége szerint alkoholtartalmú ital elõállítója vagy forgalmazója. 2.8. A reklám nem szólíthat fel közvetlen formában kiskorúakat, hogy szüleiket vagy más felnõtteket játékok, illetve más áru vagy szolgáltatás vásárlására vagy igénybevételére ösztönözzék. A reklám a játék tényleges természetet és lehetõségeit illetõen nem lehet félrevezetõ. A reklám nem mutathat gyerekeket erõszakos helyzetben és nem buzdíthat erõszakra. A kiskorúaknak szóló reklám nem építhet a szülõk vagy tanárok iránti bizalomra. 2.9. Reklámot, közérdekû közleményt, jótékonysági felhívást, politikai hirdetést az Ormányság Televízió e jellegének a közzétételt közvetlenül megelõzõ és azt követõ megnevezéssel, továbbá egyéb mûsorszámoktól optikai vagy felismerhetõen, elkülönítve tesz közzé. Közérdekû közlemény és jótékonysági felhívás közzétételekor annak forrását egyértelmûen megnevezi. Az Rttv. 2. § 16. pontjának a) alpontja szerinti közérdekû közlemény közzétételéért az Ormányság Televízió ellenszolgáltatást nem kér. A közérdekû közlemény idõtartama a két percet nem haladhatja meg – a korlátozás nem vonatkozik az Rttv. 137. § szerinti közérdekû közleményre. Reklámot mûsorszámok között tesz közzé a Ormányság Televízió. 2.10. A mûsorszám támogatóját a közzétételt közvetlenül megelõzõen vagy azt követõen meg kell nevezni. Támogatott mûsorszám nem hívhat fel és nem befolyásolhat a támogató vagy az általa meghatározott harmadik személy üzleti tevékenységének igénybevételére, illetõleg az attól való tartózkodásra. A támogató a mûsorszolgáltató felelõsségét, illetve szabadságát érintõ módon a mûsor vagy a támogatott mûsorszám tartalmát vagy mûsorbeli elhelyezését – az idõpont kivételével – nem befolyásolhatja. Az Ormányság Televízió nem tesz közzé – a mûsorelõzetes kivételével – olyan mûsor- H I V A T A L O S É R T E S Í T Õ 2008/25. szám számot, amelyben a mûsorszám támogatójának védjegye, megkülönböztetõ jelzése, jelszava megjelenik. A politikai mûsorszám nem támogatható. A kizárólag áru vagy szolgáltatás, megrendelésre szakosodott mûsorszolgáltatásra e pont – az elõzõ mondatban foglaltak kivételével – nem alkalmazható. Nem támogathat mûsorszámot párt, politikai mozgalom, valamint az a vállalkozás, amely – fõ tevékenysége szerint – e szabályzat szerint nem reklámozható terméket állít elõ, nagykereskedelmi forgalomban értékesít, illetõleg ilyen termékekkel kapcsolatos szolgáltatást nyújt. Ez a tilalom nem vonatkozik a gyógyszertermék, illetve gyógyászati eljárás tekintetében érintett vállalkozás neve és védjegye közléséhez kötött támogatásra. A támogató megnevezésében – feltüntetett nevében – párt neve, jelszava, emblémája nem szerepelhet. 2.11. Az Ormányság Televízió különösen köteles a nemzet, a nemzeti, az etnikai, a nyelvi és más kisebbségek méltóságát és alapvetõ érdekeit tiszteletben tartani, nem sértheti más nemzetek méltóságát. Az Ormányság Televízió rendszeresen, átfogóan, elfogulatlanul, hitelesen és pontosan tájékoztat a közérdeklõdésre számot tartó hazai és külföldi eseményekrõl, a vételkörzetében élõk életét jelentõsen befolyásoló eseményekrõl, összefüggésekrõl, vitatott kérdésekrõl, az eseményekrõl alkotott jellemzõ véleményekrõl, az eltérõ véleményeket is beleértve. E feladatok ellátása során gondoskodik az Rttv. 137. §-ában nem említett közérdekû közlemények nyilvánosságra hozataláról. Az Ormányság Televízió biztosítja a mûsorszámok és a nézetek sokszínûségét, a kisebbségi álláspontoknak a megjelenítését, a mûsorszámok változatosságával gondoskodik a nézõk széles köre, illetve minél több csoportja érdeklõdésének színvonalas kielégítésérõl. Az Ormányság Televízió különös figyelmet fordít az egyetemes és a nemzeti kulturális örökség értékeinek ápolására, a kulturális sokszínûség érvényesülésére, a kiskorúak testi, lelki és erkölcsi fejlõdését, érdeklõdését szolgáló, ismereteit gazdagító mûsorszámok bemutatására, a vallási és egyházi, továbbá a nemzeti, etnikai és más kisebbségi kultúrák értékeinek megjelenítésére, az életkoruk, szellemi és lelki állapotuk, társadalmi körülményeik következtében súlyosan hátrányos helyzetû csoportok számára fontos információk elérhetõvé tételére, különös tekintettel a gyermeki jogokat ismertetõ, a mûsorok fõ mûsoridõben történõ bemutatására, az ország különbözõ területeinek társadalmi, gazdasági, kulturális életét megjelenítõ mûsorszámok bemutatására. 2.12. A reklám idõtartama egyetlen – bármiként számított – mûsorórában sem haladhatja meg a hat percet. A napi mûsoridõ átlagában számított óránként a reklám idõtartama nem haladhatja meg az öt percet. A reklám idõtartamába a reklámtartalmú képernyõszöveg – kivéve a mûsoridõn kívüli képernyõszöveget – megjelenítése is beleszámít. Reklám csak mûsorszámok – összetett mûsorszámokban az egyes mûsorszámok – között tehetõ közzé. A sport- és más olyan közvetítésekben, amelyekben természetes szünetek vannak, a reklám a részek között és a szünetekben közzétehetõ. Alkoholtartalmú ital nem reklámozható. A közszolgálati mûsorszolgáltató és a közmûsor-szolgáltatásban rendszeresen szereplõ belsõ és külsõ munkatársak – a munkavégzésükre irányuló jogviszonyuktól függetlenül – sem képben, sem hangban nem jelenhetnek meg mûsorszolgáltatónál reklámban, illetve politikai hirdetésben. Az erõszak öncélú alkalmazását követendõ magatartási mintaként bemutató, illetõleg a szexualitást öncélúan ábrázoló mûsorszámot tilos közzétenni. 2.13. Csak az alábbi mûsorszámok támogathatók: vallási és egyházi tartalmú mûsorszámok, mûvészeti és kulturális eseményeket bemutató, közvetítõ mûsorszámok, a nemzeti és az etnikai kisebbségi anyanyelvû, illetve a nemzeti és etnikai kisebbségek életét, kultúráját bemutató mûsorszámok, az életkoruk, testi, szellemi vagy lelki állapotuk, társadalmi körülményeik következtében súlyosan hátrányos helyzetben lévõ csoportok számára készített mûsorszámok. A rendszeresen szereplõ belsõ és külsõ munkatársak – munkavégzésükre irányuló jogviszonyuktól független – sem képben, sem hangban nem jelenhetnek meg az Ormányság Televíziónál reklámban, illetve politikai hirdetésben. Az erõszak öncélú alkalmazását követendõ magatartási mintaként bemutató, illetve a szexualitást öncélúan ábrázoló mûsorszámot közzétenni tilos.

Source: https://magyarkozlony.hu/hivatalos-lapok/f1757d971971e10e898e8d1ec352bba0c86357d6/dokumentumok/23e90d2df3e410cb30fbce1b2808bebb1d66d187/letoltes